
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση απόφασης ορίων Οικισμού Δρυμώνα Ν. Αιτωλ/- 
νίας ως προς την οριοθέτηση των σημείων 14-15-1, όπως 

φαίνεται στους συνοδευτικούς χάρτες. 1 

Διάκριση — κατάταξη οικισμού Λυρκείας Κοινότητας Λυρκείας και 

καθορισμός ορίων αυτού στο Νομό Αργολίδας. 2 

Διάκριση — κατάταξη οικισμού Ράδο Κοινότητας Διδύμων και 

καθορισμός ορίων αυτούστο Νομό Αργολίδας. 3 

Καθορισμός ορίων οικισμών της χώρας μέχρι 2.000 κατοίκους κατηγο¬ 
ρίες αυτών και καθορισμός όρουν και περιορισμών δόμησής τους, 4 
Διατήρηση οδού στο Ο.Τ. 74 του σχεδίου πόλης Καρλοβασίου. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5940/85 (1) 

Τροποποίηση απόφασης ορίουν Οικισμού Δρυμώνα Ν. Αιτωλ/νίας ως προς 
την οριοθέτηση των σημείων 14.-15-1, όποος φαίνεται στους συνοδευτι¬ 
κούς χάρτες. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις δ/ξεις του από 24.4.85 Π.Δ. (ΦΕΚ 181Δ/3.5.85) Περί 
τρόπου καθορισμού ορίων οικισμού της Χώρας, κατηγορίες αυτών και 
καθορισμός όρων και περιορισμών δόμησης. 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 


3. Τα πληθυσμιακά στοιχεία της τελευταίας απογραφής της 
Ε.Σ.Τ.Ε. 

4. Την υπ’ αριθ. 3/87 γνωμοδότηση του Συμβουλίου ΧΟΠ του Νομού. 

5. Την υπ’ αριθ. 35/85 απόφαση του Κοινοτικού Συμβουλίου, αποφασί¬ 
ζουμε: 

I. Κατατάσσουμε τον οικισμό κατά κατηγορία αδιάφορο, συνεκτικό, μι¬ 
κρό. 

II. Καθορίζουμε τα όρια του οικισμού Δρυμώνα Κοινότ. Δρυμώνα 
Επαρχίας Τριχωνίδας Ν. Αιτωλίας και Ακαρνανίας με στοιχεία (1,2, 
3,4,5,6,7,7-8,8,9,8-9,10,11,12,13,14,14-15,15,15-1) όπως 
αυτά φαίνονται στο συνοδευτικό της παρούσης σχεδιάγραμμα κλίμ. 
1:5.000, που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επί τόπου ελέγχου. Τα όρια 
μεταξύ των σημείων θεωρούνται ευθύγραμμα. 

III. Καθορίζουμε τους ακόλουθους όρους δόμησης. 

α) Αρτιότητα οικοπέδων εντός των ορίων του οικισμού Δρυμώνα 600 
τ.μ. εξακόσια τετρ. μέτρα. 

Κατά παρέκκλιση εντός των ως άνω ορίων, θεωρούνται άρτια τα 
γήπεδα με όποιο εμβαδόν έχουν κατά την ημέρα δημοσίευσης του 
από 24.4.85 Π.Δ/τος (ΦΕΚ 181Δ/3.5.85). 

β) Οι υπόλοιποι όροι δόμησης (Κάλυψη - ύψος - σύστημα δομήσεως 
κλπ.) φαίνονται στο άρθρο 5 του ανωτέρω Δ/τος. 

Μεσολόγγι, 11 Φλεβάρη 1986 
Ο Νομάρχης 

ΒΑΓ. ΓΙΑΝΝΑΚΟΤΛΙΑΣ 

Αριθ. 656 (2) 

Διάκριση — κατάταξη οικισμού Λυρκείας Κοινότητας Λυρκείας και 
καθορισμός ορίων αυτού στο Νομό Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
' Εχοντας υπόψη: 

1. Το Δ/γμα της 24.4.85 (ΦΕΚ 181 Δ/85) «τρόπος καθορισμού 
ορίων οικισμών της Χώρας μέχρι 2.000 κατοίκους, κατηγορίες αυτών 
και καθορισμός όρων και περιορισμών δομήσεώς τους». 

Ια) Τα διαγράμματα του οικισμού σε κλίμακα 1:5000. 

2. Το γεγονός ότι ο οικισμός Λυρκεία όπως προκύπτει από την 
καρτέλα κατηγοριοποιήσεως της σχετικής μελέτης -α' φάση ανοι¬ 
κτών πόλεων- έχει τις προϋποθέσεις κατατάξεώς του στις περιπτώσεις 
στ, η, ια,’ιγ της παραγράφου 1 του άρθρου 2 του ως άνω Δ/τος. 

3. Την τηρηθείσα διαδικασία από μέρους του ΤΠ ΠΕ και της Κοινό¬ 
τητας. 

4. Την αριθ. 30/85 απόφαση του Κοινοτικού Συμβουλίου εν μέρει 
σύμφωνη. 

5. Τον γενόμενο επιτόπου έλεγχο από τον πολ/κό μηχ/κό Ν. 
Αγγελάκη καθώς και την προς τούτο από τεχνική έκθεση του ίδιου 
μηχ/κού. 


6. Την αριθ. 6/6.11.85 γνωμοδότηση του Συμβουλίου ΠΕ.ΧΩ. 
Δ.Ε. του Νομού Συνεδρίασης της 19ης συνεδρίασης αυτού αποφασίζου¬ 
με: 

α. Χαρακτηρίζουμε τον οικισμό Λυρκείας μη περιαστικό, μη παρα¬ 
λιακό, μη τουριστικό, αδιάφορο, στάσιμο, συνεκτικό, μεσαίο. 

β. Καθορίζουμε τα όρια του οικισμού Λυρκείας με στοιχεία 1, 2, 
3, 4, 5, 6, 7, 8, 9, 10, 1 όπως φαίνονται αυτά στα συνοδευτικά της 
παρούσας σχεδιαγράμματα σε κλίμακα 1:5.000 που αποτελούν αναπό¬ 
σπαστο τμήμα της παρούσας εισηγήσεως και συντάχθηκαν βάσει στοι¬ 
χείων, χαρτών και επιτόπου ελέγχου. 

γ) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από την Υπηρεσία ώστε να εξασφαλίζεται η συνέχεια των 
υπαρχόντων κοινοχρήστων χώρων και η δημιουργία νέων κοινοχρή¬ 
στων χώρων σύμφωνα με την παραγρ. 1 του άρθρου 6 του από 
24.4.85 Δ/τος. 

Η παρούσα απόφαση με το σχεδιάγραμμα οριοθέτησης του οικισμού 
που τη συνοδεύει, να δημοσιευθεί στην Εφημερίδα της Κυβερνή- 
σεως. 

Ναύπλιο, 17 Φεβρουάριου 1987 
Ο Νομάρχης 
θ. ΜΕΤΑΞΑΣ 

Αριθ. 851 . (3) 

Διάκριση - κατάταξη οικισμού Ράδο Κοινότητας Διδύμων και καθορι¬ 
σμός ορίων αυτού στο Νομό Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
' Εχοντας υπόψη: 

1. Το Δ/γμα της 24.4.85 (ΦΕΚ 181 Δ/85) «τρόπος καθορισμού 
ορίων οικισμών της Χώρας μέχρι 2.000 κατοίκους, κατηγορίες αυτών 
και καθορισμός όρων και περιορισμών δομήσεώς τους». 

2. Το γεγονός ότι ο οικισμός Ράδου όπως προκύπτει από την 
καρτέλα κατηγοριοποιήσεως της σχετικής μελέτης —α' φάση ανοι¬ 
κτών πόλεων— έχει τις προϋποθέσεις κατατάξεώς του στις περιπτώσεις 
στ, ια θ, ιβ της παραγράφου 1 του άρθρου 2 του ως άνω Δ/τος. 

3. Την τηρηθείσα διαδικασία από μέρους του ΤΠ ΠΕ και της Κοινό¬ 
τητας. 

4. Την αριθ. 52/85 απόφαση του Κοινοτικού Συμβουλίου. 

5. Τον γενόμενο επιτόπου έλεγχο από τον Νικ. Αγγελάκη μηχ/κό 
καθώς και την προς τούτο από 9.10.86 τεχνική έκθεση του ίδιου 
μηχ/κού. 

6. Την αριθ. θέμα 1/18.3.86 γνωμοδότηση του Συμβουλίου ΠΕ. 
ΧΩ.Δ.Ε. του Νομού (Συνεδρία 25) αποφασίζουμε: 


α. Χαρακτηρίζουμε τον οικισμό μη παραλιακό, μη περιαστικό, μη 
τουριστικό, αδιάφορο, στάσιμο, διάσπαρτο, μικρό. 

β. Καθορίζουμε τα όρια του οικισμού με στοιχεία 1, 2, 3, 4, 5, 
6, 7, όπως φαίνονται αυτά στα συνοδευτικά της παρούσας σχεδιαγράμ¬ 
ματα σε κλίμακα 1:5.000 που αποτελούν αναπόσπαστο τμήμα της 
παρούσας ειαηγήσεως και συντάχθηκαν βάσει στοιχείων χαρτών και 
επιτόπου ελέγχου. 

γ) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από την Υπηρεσία ώστε να εξασφαλίζεται η συνέχεια των 
υπαρχόντων κοινοχρήστων χώρων και η δημιουργία νέων κοινοχρή¬ 
στων χώρων σύμφωνα με την παραγρ. 1 του άρθρου 6 του από 
24.4.85 Δ/τος. 

Η παρούσα απόφαση με το σχεδιάγραμμα οριοθέτησης του οικισμού 
που τη συνοδεύει, να δημοσιευθεί στην Εφημερίδα της Κυβερνή- 
σεως. 

Ναύπλιο, 17 Φεβρουάριου 1987 

Ο Νομάρχης 
Θ. ΜΕΤΑΞΑΣ 

Αριθ. Π Ε 347 (4) 

Καθορισμός ορίων οικισμών της χώρας μέχρι 2.000 κατοίκους κατη¬ 
γορίες αυτών και καθορισμός όρων και περιορισμών δόμησής τους. 

Ο ΝΟΜΑΡΧΗΣ ΓΡΕΒΕΝΩΝ 
' Εχοντας υπόψη: 

1. Το από 3.5.85 Π.Δ. περί καθορισμού ορίων οικισμών της Χώρας 
μέχρι 2.000 κατοίκους, κατηγορίες αυτών και καθορισμός όρων και 
περιορισμών δόμησης τους (ΦΕΚ 181/Δ/3.5.85). 

2. Το Ν. 1032/1980 περί συστάσεως Υπουργείου Χ.Ο.Π. 

3. Το Ν. 3200/55 περί διοικητικής αποκέντρωσης (ΦΕΚ 97Α/23. 
4.55). 

4. Το Ν.Δ. 3620/56 περί τροποποίησης και συμπλήρωσης των 
διατάξεων περί διοικητικής αποκέντρωσης (ΦΕΚ 279Α/16.11.66). 

5. Το Ν.Δ. 532/70 περί συμπλήρωσης των διατάξεων περί διοικη¬ 
τικής αποκέντρωσης (ΦΕΚ 103Α/5.5.1970). 

6. Το Β.Δ. 712/70 «περί καθορισμού των διατηρουμένων υπέρ του 
Υπουργού και των Περ/κών Αρχών διανομαρχιακού επιπέδου του 
Υπουργείου Δημοσίων Έργων αρμοδιοτήτων κατά των παρ. 1 του 
άρθρου 1 του Ν.Δ. 532/70 και του ορισμού των αρμοδίων προς 
γνωμοδότηση Περ/κών συμβουλίων Δημοσίων Έργων προς άσκηση 
των μεταβιβαζομένων εις διανομαρχιακά και Νομαρχιακά όργανα 
αρμοδιοτήτων (ΦΕΚ 235Α/5.11.70) όπως τούτο τροποποιήθηκε με 
τα Β.Δ. 677/71 (ΦΕΚ 223Α/5.11.71) και 198/72 (ΦΕΚ 41Α/18. 
3.72). 

7. Τις 1792/5.7.84 και 1793/5.7.84 συμβάσεις μίσθωσης έργου 
του Νομάρχη Γρεβενών με τις οποίες αναθέτει αντίστοιχα στον Αρχ/να 
Βονιώτη Κων/νο και Πολ. Μηχ. Κόκκινο Γεώργιο την εκπόνηση της 
Α’ φάσης του σχεδιασμού των ανοικτών πόλεων του Ν. Γρεβενών 
στα πλαίσια της Επιχείρησης Πολεοδομικής Ανασυγκρότησης 82- 84 
σύμφωνα με το πρόγραμμα Ανοικτών πόλεων για την ανασυγκρότηση 
των χωριών κάτω από 2.000 κατοίκους και τις μελέτες που εκπονήθη¬ 
καν βάσει των παραπάνω συμβάσεων. 

8. Τις αναρτήσεις των σχεδίων στα κοινοτικά καταστήματα τις 
ενστάσεις των κατοίκων και τις αποφάσεις των κοινοτικών συμβου¬ 
λίων. 

9. Τις διατάξεις του Α.Ν. 314/68 και του άρθρου 9 του Ν.Δ. 17.7. 
1923. 

10. Την απόφαση του ΣΧΟΠ Ν. Γρεβενών που πάρθηκε στις 8.4.86 
για τον καθορισμό ειδικών όρων δόμησης ορίων των οικισμών αρτιό¬ 
τητα γηπέδων κατά περίπτωση βάσει του από 3.5.85 Π.Δ., αποφασί¬ 
ζουμε: 

Εγκρίνουμε τα όρια του οικισμού ΑΓΙΑ ΤΡΙΑΣ όπως αυτά φαίνονται 
στο συνημμένο χάρτη 1:5000 χαρακτηρίζουμε τον οικισμό Α' ούτε 
περ/κό, ούτε παρ/κο, ούτε τουριστικό, Β' ενδιαφέροντα Γ' στάσιμο, 
Δ' συνεκτικό, Ε’ μικρό. 

Μέσα στα παραπάνω όρια ορίζουμε ως άρτια τα οικόπεδα με 300 
τ.μ. και ειδικούς όρους δόμησης τους παρακάτω, πέρα από τους 
γενικούς όρους δόμησης που ορίζει το από 3.5.85 Π. Δ/γμα (ΦΕΚ 
181Δ). 

1. ΣΤΕΓΗ: Η στέγη θα είναι υποχρεωτική. 

2. ΤΟΙΧΟΔΟΜΕΣ: Όλες οι τοιχοδομές πρέπει να είναι επιχρισμέ- 
νες εκτός εάν είναι λιθοδομές ή με επένδυση πέτρας και ξύλου. 

3. ΕΞΩΣΤΕΣ: Οι εξώστες θα πρέπει να είναι μεμονωμένοι και δεν 
θα καταλαμβάνουν ποτέ ολόκληρη την όψη, το δε μήκος των εξωστών 


δεν πρέπει νά υπερβαίνει τα 2/3 του μήκους της πλευράς στην οποία 
βρίσκεται ο εξώστης το δε πλάτος να μην υπερβαίνει το 1,80 μ. 

4. ΠΟΡΤΕΣ- ΠΑΡΑΘΥΡΑ: Οι πόρτες και τα παράθυρα θα είναι 
ξύλινα ή μεταλλικά όχι αλουμινίου. 

5. ΣΤΗΘΑΙΑ ΚΙΓΚΛΙΔΩΜΑΤΑ ΕΞΩΣΤΩΝ ΚΑΙ ΕΞΩΤΕΡΙΚΩΝ 
ΚΛΙΜΑΚΩΝ: Τα στηθαία και κιγκλιδώματα εξωστών και εξωτερικών 
κλιμάκων εάν δεν κατασκευάζονται συμπαγή, τότε θα είναι ξύλινα ή 
μεταλλικά, όχι αλουμινίου. 

Γρεβενά, 27 Φεβρουάριου 1987 
Η Νομάρχης 
ΣΟΦΙΑ ΧΑΡΙΤΙΔΟΥ 

ΝΟΜΟΣ: ΓΡΕΒΕΝΩΝ 

ΚΟΙΝΟΤΗΤΑ: ΑΜΥΓΔΑΛΕΩΝ 

ΟΙΚΙΣΜΟΙ: ΑΜΥΓΔΑΛΕΩΝ - ΑΓΙΑΣ ΤΡΙΑΔΟΣ 

ΕΠΕΞΗΓΗΜΑΤΙΚΗ ΕΚΘΕΣΗ ΤΟΥ ΧΑΡΤΗ Α Ι-Ι 

Ο οικισμός Αμυγδαλέων είναι μεσαίος οικισμός σύμφωνα με την 
απογραφή του έτους 1981 και αναπτυσόμενος ενώ ο οικισμός Αγίας 
Τριάδος είναι μικρός οικισμός και στάσιμος. Οι κάτοικοι των δύο 
ανωτέρω οικισμών ασχολούνται κυρίως με την γεωργία και μετά με 
την κτηνοτροφία. Υπάρχουν όμως και πολλοί κάτοικοι του οικισμού 
Αμυγδαλέων που ενώ έχουν σπίτια στον οικισμό δουλεύουν στην πόλη 
των Γρεβενών. 

Από τον χάρτη Α Ι-Ι φαίνεται ότι όλη η περιοχή που περιβάλλει 
τον οικισμό Αμυγδαλέων και σε απόσταση 800 μέτρα από το κέντρο 
του οικισμού είναι εδαφολογικά και γεωλογικά κατάλληλη για δόμηση. 
Όλη σχεδόν η παραπάνω περιοχή αποτελείται από καλλιεργήσιμα 
χωράφια. Οι κλίσεις του εδάφους της παραπάνω περιοχής και ειδικό¬ 
τερα της περιοχής που ευρίσκεται νότια και νοτιοανατολικά του οικι¬ 
σμού είναι σχεδόν μικρές και κυμαίνονται από 0% μέχρι 15%. Οι 
κλίσεις της υπόλοιπης περιοχής είναι μικρές αλλά σε ορισμένα μικρά 
τμήματα κυρίως Βόρεια του οικισμού φθάνουν μέχρι 25%. Τα ρέματα 
που υπάρχουν βόρεια και νότια του οικισμού είναι μικρά και δεν 
αποτελούν εμπόδιο για την επέκταση του οικισμού γύρω από αυτά. 
Η περιοχή που περιβάλλει τον οικισμό της Αγίας Τριάδος είναι κατά 
το πλείστον και αυτή εδαφολογικά και γεωλογικά κατάλληλη για 
δόμηση και αποτελείται κατά το μεγαλύτερο μέρος από καλλιεργήσιμα 
χωράφια. Οι κλίσεις του εδάφους όμως είναι γενικά μεγαλύτερες από 
τις κλίσεις του εδάφους του οικισμού Αμυγδαλέων. Βόρεια και νότια 
του οικισμού υπάρχουν δύο ρέματα γύρω από τα οποία οι κλίσεις είναι 
μεγαλύτερες από 3θ% γι’ αυτό και η περιοχή είναι εδαφολογικά 
ακατάλληλη για δόμηση. 

Το δάσος που υπάρχει βόρεια του οικισμού αποτελείται από βελανι¬ 
διές και είναι σχετικά πυκνό. Η κατάλληλη για δόμηση περιοχή που 
δεν είναι καλλιεργήσιμα χωράφια καλύπτεται και αυτή από αραιή 
βλάστηση από δένδρα βελανιδιάς και θάμνους. 

Οι κλίσεις του εδάφους όπου είναι κτισμένος ο οικισμός Αμυγδαλέων 
είναι μικρές μέχρι 15% και τα σπίτια του είναι κατά το πλείστον 
καινούρια ενώ οι δρόμοι του σχετικά στενοί. 

Ο οικισμός Αγίας Τριάδος είναι κτισμένος κατά μήκος μιας μικρής 
κορυφογραμμής και γύρω από έναν κεντρικό δρόμο που είναι και ο 
μοναδικός δρόμος του οικισμού. Τα σπίτια του παραπάνω οικισμού 
είναι όλα παλαιά κτισμένα με σχιστόπλακα. 

Το όριο τοπικής αυτοδιοίκησης του οικισμού ευρίσκεται έξω από 
τον κύκλο που ορίζεται με κέντρο το κέντρο των οικισμών και ακτίνα 
800 μέτρα. 

Αριθ. Τ.Π. 48 (5) 

Διατήρηση οδού στο Ο.Τ. 74 του σχεδίου πόλης Καρλοβασίου. 

Ο ΝΟΜΑΡΧΗΣ ΣΑΜΟΥ 
’ Εχοντας υπόψη: 

1. Τον Ν. 3200/55 «περί διοικητικής αποκέντρωσης» σε συνδιασμό 
με το Ν.Δ. 532/70, το Β.Δ. 712/70, το Ν.Δ. 950/72 τον Ν. 
291/73. 

2. Τον Ν. 1032/80 «περί συστάσεως Υπουργείου Χ.Ο.Π.». 

3. Την υπ’ αριθμ. 75724/1151/30.12.83 κοινή απόφαση Υπουρ¬ 
γών Προεδρίας Κυβερνήσεως και Χ.Ο.Π «περί κωδικοποίησης - τρο¬ 
ποποίησης και συμπλήρωσης συλλογικών οργάνων γνωμοδοτικής 
αποφασιστικής αρμοδιότητας Υπουργείου Χ.Ο.Π.» σε ενιαίο κείμενο 
(ΦΕΚ 767Β/30.12.83). 

4. Τις διατάξεις του Ν.Δ. της 17.7.83 «περί σχεδίων πόλεων 
κωμών και συνοικιών του Κράτους και οικοδομής αυτών όπως τροπο¬ 
ποιήθηκε μεταγενέστερα. 

5. Τις διατάξεις του Α.Ν. 314/68 του Ν.Δ. 1018/71 και του 
Νόμου 1577/85 και του Π.Δ. 183 (ΦΕΚ 70Α/5.6.86). 

6. Τις διατάξεις του Ν.Δ. 690/48 καθώς και την εγκύκλιο του 
Υ.Δ.Ε 34/77. 

7. Την υπ’ αριθμ. 74/86 απόφαση του Δημοτικού Συμβουλίου 
Καρλοβασίων Σάμου με την οποία χαρακτήρισε σαν διατηρητέο τον 
δρόμο που διασχίζει το Ο.Τ. 74 Καρλοβασίου και απεικονίζεται με 
τα στοιχεία ΕΖΗΘΙΚΛΜΝΞΟΠΑΒΓΔΕ στο συνοδεύον την απόφαση 
αυτή σχεδιάγραμμα. 


8. Την υπ’ αριθμ. 8772/29.9.86 εγκριτική της Νομαρχίας Σάμου. 

9. Την γνώμη του Συμβουλίου ΧΟΠ του Νόμου όπως αυτή διατυ¬ 
πώθηκε στην πράξη του με αριθμό 11/3/28.11.86 σύμφωνα με την 
οποία τούτο γνωμοδότησε υπέρ της διατήρησης του δρόμου που βρί¬ 
σκεται στο Ο.Τ. 74 του σχεδίου πόλης Καρλοβασίου και απεικονίζεται 
με τα στοιχεία ΕΖΗΘΙΚΛΜΝΞΟΠΑΒΓΔΕ στο συνημμένο σχεδιά- 
γραμμα. 

10. Το γεγονός ότι ο δρόμος που ευρίσκεται στο Ο.Τ. 74 του 
σχεδίου πόλης Καρλοβασίου και απεικονίζεται με τα στοιχεία ΕΖΗ¬ 
ΘΙΚΛΜΝΞΟΠΑΒΓΔΕ στο συνημμένο σχεδιάγραμμα προϋπάρχει του 
έτους 1923 κατά την απόφαση του δημοτικού συμβουλίου και εξυπηρε¬ 
τεί την ιδιοκτησία Αθηνάς Φελουκατζή που δεν έχει πρόσωπο σε 
εγκεκριμμένο δρόμο και δεν μπορεί με τακτοποίηση να αποκτήσει 
πρόσωπο σε εγκεκριμένο δρόμο, αποφασίζουμε: 

Χαρακτηρίζουμε σαν διατηρητέο τον δρόμο που ευρίσκεται στο Ο.Τ. 
7 4 του σχεδίου πόλης Καρλοβασίου και απεικονίζεται με τα στοιχεία 
ΕΖΗΘΙΚΛΜΝΞΟΠΑΒΓΔΕ στο συνημμένο σχεδιάγραμμα διότι προϋ- 
πάρχει του έτους 1923 και εξυπηρετεί την ιδιοκτησία της Αθηνάς 
Φελουκατζή που δεν έχει πρόσωπο σε εγκεκριμένο δρόμο και δεν 
μπορεί με τακτοποίηση να αποκτήσει. 

Η παρούσα να δημοσιευθεί στο ΦΕΚ με το σχεδιάγραμμα που την 
συνοδεύει. 

Σάμος, 24 Φεβρουάριου 1987 
Ο Νομάρχης 
ΚΥΡ. ΓΕΩΡΓΙΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




